O B R A Z L O Ž E N J E

Nacrta prijedloga Plana zaštite od požara za područje grada Otoka

Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara sukladno članku 13. stavku 1. i 6. Zakona o zaštiti od požara („Narodne novine“ br. 92/10 i 114/22). Gradsko vijeće Grada Otoka je na 45. sjednici održanoj 30. prosinca 2024. godine donijelo Procjenu ugroženosti od požara i tehnološke eksplozije za područje Grada Otoka (Službeni vjesnik Grada Otoka, broj 15/2024.).

Nacrt Plana zaštite od požara za područje Grada Otoka (u daljnjem tekstu: Plan) izradila je Braniteljska zadruga Aktivan život, Ivankovo, temeljem Pravilnika o planu zaštite od požara („Narodne novine“ br. 51/12) kojim se detaljno uređuje sustav organizacijskih i tehničkih mjera u zaštiti od požara kao i odnosi i obveze pojedinih subjekata iz područja zaštite od požara.

Planom je uređen slijed postupaka i obrađen niz podataka od kojih neki predstavljaju stalne, a drugi promjenjive veličine.

Stalni, nepromjenjivi, normativni dio Plana razrađen je u poglavljima 1;2;3;4

Promjenjivi dio Plana predstavlja poglavlje 5 Prilozi u kome je tabelarno prikazan niz podataka s nazivima tijela i poduzeća, imenima i prezimenima odgovornih osoba u njima i brojevima telefona.

Izmjene i dopune, te ažuriranje podataka u tablicama u dijelu Priloga Plana obavlja Grad u skladu s dinamikom promjene, a najmanje dva puta u kalendarskoj godini, kako je navedeno u točki 2.15. U slučaju da radi objektivnih okolnosti nije moguće odmah unijeti podatak o promjeni isti postupak mora se provesti odmah, čim prestanu razlozi zbog kojih tu radnju nije bilo moguće provesti. Grad i vatrogasne postrojbe dužne su osigurati uvjete da se ažuriranje podataka može provoditi i odrediti odgovorne osobe za to.